pythainlp/thaigov-v2-corpus-22032023 huggingface dataset:
วันจันทร์ที่ 25 กรกฎาคม 2565
รถไฟฟ้า MRT จำหน่ายเที่ยวโดยสาร (Pass) ในราคาเดิม ไปจนถึงกรกฎาคม 2566
เพื่อช่วยบรรเทาภาระค่าครองชีพให้แก่ประชาชน
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม และ บริษัท ทางด่วนและรถไฟฟ้ากรุงเทพ จำกัด (มหาชน) (BEM) ร่วมส่งเสริมการใช้บริการรถไฟฟ้าและสนับสนุนนโยบายภาครัฐในการลดภาระค่าครองชีพของประชาชนจากผลกระทบภาวะเงินเฟ้อ และการปรับขึ้นราคาน้ำมันจากสถานการณ์โลกในปัจจุบัน โดยกำหนดให้จำหน่ายเที่ยวโดยสาร (Pass) เพื่อใช้เดินทางในระบบรถไฟฟ้ามหานคร สายฉลองรัชธรรม (MRT สายสีม่วง) และ สายเฉลิมรัชมงคล (MRT สายสีน้ำเงิน) ในราคาจำหน่ายเดิมไปจนถึงวันที่ 31 กรกฎาคม 2566
ทั้งนี้ ผู้โดยสารที่ถือบัตรโดยสาร MRT Plus และ MRT ประเภทบุคคลทั่วไป บัตรโดยสารธุรกิจ และบัตรร่วมธุรกิจ สามารถเลือกเติมเที่ยวโดยสารได้ตามความต้องการ ดังนี้
• PL Adult Pass ใช้เดินทางใน MRT สายสีม่วง สามารถเติมเที่ยวโดยสารได้ที่ห้องออกบัตรโดยสารรถไฟฟ้า MRT สายสีม่วง ทุกสถานี
- ประเภท 15 เที่ยว ราคา 450 บาท เฉลี่ย 30 บาท/เที่ยว
- ประเภท 25 เที่ยว ราคา 700 บาท เฉลี่ย 28 บาท/เที่ยว
- ประเภท 40 เที่ยว ราคา 1,040 บาท เฉลี่ย 26 บาท/เที่ยว
- ประเภท 50 เที่ยว ราคา 1,100 บาท เฉลี่ย 22 บาท/เที่ยว
- ประเภท 60 เที่ยว ราคา 1,200 บาท เฉลี่ย 20 บาท/เที่ยว (**ใช้เดินทางได้นานถึง 60 วัน**)
(จากอัตราค่าโดยสารสูงสุด 42 บาท)
• BL Adult Pass ใช้เดินทางใน MRT สายสีน้ำเงิน สามารถเติมเที่ยวโดยสารได้ที่ห้องออกบัตรโดยสารรถไฟฟ้า MRT สายสีน้ำเงิน ทุกสถานี
- ประเภท 15 เที่ยว ราคา 450 บาท เฉลี่ย 30 บาท/เที่ยว
- ประเภท 25 เที่ยว ราคา 700 บาท เฉลี่ย 28 บาท/เที่ยว
- ประเภท 40 เที่ยว ราคา 1,040 บาท เฉลี่ย 26 บาท/เที่ยว
- ประเภท 50 เที่ยว ราคา 1,250 บาท เฉลี่ย 25 บาท/เที่ยว
(จากอัตราค่าโดยสารสูงสุด 42 บาท)
• ML Adult Pass ใช้เดินทางข้ามสายระหว่าง MRT สายสีม่วงและสายสีน้ำเงิน สามารถเติมเที่ยวโดยสารได้ที่ห้องออกบัตรโดยสารรถไฟฟ้า MRT ทุกสถานี
- ประเภท 15 เที่ยว ราคา 810 บาท เฉลี่ย 54 บาท/เที่ยว
- ประเภท 25 เที่ยว ราคา 1,300 บาท เฉลี่ย 52 บาท/เที่ยว
- ประเภท 40 เที่ยว ราคา 2,000 บาท เฉลี่ย 50 บาท/เที่ยว
- ประเภท 50 เที่ยว ราคา 2,250 บาท เฉลี่ย 45 บาท/เที่ยว
(จากอัตราค่าโดยสารร่วมสูงสุด 70 บาท)
ทั้งนี้ โปรโมชั่นเที่ยวโดยสารมีกำหนดเริ่มใช้งานภายใน 45 วันนับจากวันที่ซื้อเที่ยวโดยสาร หากพ้นกำหนด จะไม่สามารถใช้เดินทางได้ และสามารถใช้เดินทางได้เป็นระยะเวลา 30 วัน นับจากวันที่ใช้เดินทางครั้งแรก (ยกเว้น PL Adult Pass ประเภท 60 เที่ยว 60 วัน จะสามารถใช้เดินทางได้เป็นระยะเวลา 60 วัน นับจากวันที่ใช้เดินทาง ครั้งแรก) โดยไม่สามารถเปลี่ยนหรือขอคืนเงินได้ สำหรับบัตรนักเรียนนักศึกษายังคงได้รับส่วนลด 10% เด็กและผู้สูงอายุได้รับส่วนลด 50% ทุกเที่ยวเดินทางเช่นเดิม
สำหรับมาตรการควบคุมและป้องกันการแพร่ระบาดเชื้อไวรัส COVID-19 ในระบบรถไฟฟ้า MRT นั้น รถไฟฟ้า MRT มีความห่วงใยและตระหนักถึงความปลอดภัยของผู้โดยสารทุกท่าน จึงขอความร่วมมือผู้โดยสารยังคงสวมใส่หน้ากากผ้าหรือหน้ากากอนามัยตลอดระยะเวลาการใช้บริการ ล้างมือด้วยแอลกอฮอล์และปฏิบัติตนตามมาตรการป้องกันการแพร่ระบาดเชื้อไวรัส COVID-19 ในระบบรถไฟฟ้า MRT สายสีน้ำเงินและสายสีม่วงอย่างต่อเนื่อง เพื่อความปลอดภัยโดยรวมในการใช้บริการ
สามารถสอบถามรายละเอียดเพิ่มเติมได้ที่ ศูนย์บริการข้อมูล โทร. 02-624-5200 และติดตามข้อมูลข่าวสาร รฟม. ได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทยหรือ Call Center รฟม. โทร.0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันอาทิตย์ที่ 9 มกราคม 2565
ดีอีเอส ปลื้มเอกอัครราชทูต ณ กรุงอาบูดาบี ชื่นชม ผลงานเน็ตประชารัฐ-หนุนคนไทยรู้เท่าทันสื่อโซเชียล
ดีอีเอส ปลื้มเอกอัครราชทูต ณ กรุงอาบูดาบี ชื่นชม
ผลงานเน็ตประชารัฐ-หนุนคนไทยรู้เท่าทันสื่อโซเชียล
เมื่อวันที่8ม.ค. 64นางสาวชมภารีชมภูรัตน์ผู้ตรวจราชการกระทรวงดิจิทัลเพื่อเศรษฐกิจและสังคม(ดีอีเอส)และนายฉัตรชัยคุณปิติลักษณ์ รองผู้อำนวยการสำนักงานส่งเสริมเศรษฐกิจดิจิทัล(ดีป้า)ร่วมให้การต้อนรับนายวราวุธภู่อภิญญาเอกอัครราชทูตสถานเอกอัครราชทูตณกรุงอาบูดาบีสหรัฐอาหรับเอมิเรตส์ในโอกาสเข้าเยี่ยมชมนิทรรศการของประเทศไทยซึ่งกระทรวงดิจิทัลฯร่วมการจัดกิจกรรมThailand Digital Innovation FestivalในงานWorld Expo 2020 Dubaiณเมืองดูไบนำเสนอการพัฒนาโครงสร้างพื้นฐานดิจิทัลเพื่อตอบรับกับนโยบาย4.0ระหว่างวันที่5-11มกราคม2565ภายใต้แนวคิดCONNECTING THAILAND, CREATING THE FUTURE “เชื่อมความคิดสร้างอนาคต”
ในโอกาสนี้เอกอัครราชทูตวราวุธได้กล่าวชื่นชมการนำเสนอผลงานของกระทรวงฯเกี่ยวกับการใช้ประโยชน์จากโครงการเน็ตประชารัฐในด้านสาธารณสุขด้านการศึกษาด้านการเกษตรและด้านการค้าขายออนไลน์รวมทั้งวิดีโอนำเสนอการทำงานด้านสร้างการรับรู้และรู้เท่าทันข่าวปลอมของศูนย์ต่อต้านข่าวปลอมพร้อมกันนี้ได้กล่าวฝากถึงประชาชนชาวไทยถึงความสำคัญของการตระหนักรู้การใช้เทคโนโลยีสื่อโซเชียลอย่างระมัดระวังเพื่อไม่กระทำการละเมิดกฎหมายทั้งในส่วนของพ.ร.บ.คอมพิวเตอร์ฯและกฎหมายที่เกี่ยวข้อง
สำหรับภาพรวมที่ผ่านมามีผู้เข้าร่วมงานWorld Expo 2020 Dubaiให้ความสนใจอย่างต่อเนื่องในการเข้าเยี่ยมชมนิทรรศการของประเทศไทยและกิจกรรมThailand Digital Innovation Festivalซึ่งสร้างความมีส่วนร่วมกับผู้เข้าชมให้ร่วมเล่นเกมส์ตอบคำถามพร้อมรับแจกเข็มกลัดที่ระลึกทำให้ได้รับความสนใจมากเป็นพิเศษกับกลุ่มครอบครัวและเด็กๆ
**************
วันศุกร์ที่ 6 สิงหาคม 2564
ดีอีเอส เผยสัปดาห์แรก ส.ค. เจอข่าวปลอมโควิด 96 เรื่อง
ดีอีเอส เผยสัปดาห์แรก ส.ค. เจอข่าวปลอมโควิด 96 เรื่อง
“นพวรรณ”โฆษกดีอีเอสฝ่ายการเมืองเปิดข้อมูลการมอนิเตอร์ข่าวปลอมรอบสัปดาห์แรกของส.ค. 64พบข้อความที่ต้องคัดกรองทะลุ11ล้านข้อความเข้าข่ายดำเนินการตรวจสอบ119เรื่องโดยเป็นเฟคนิวส์เกี่ยวกับโควิด96เรื่อง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าจากผลการมอนิเตอร์และรับแจ้งข่าวปลอมตลอดช่วงสัปดาห์นี้30ก.ค.-5ส.ค.64โดยศูนย์ต่อต้านข่าวปลอมมีข้อความที่เข้ามาทั้งหมด11,640,574ข้อความหลังคัดกรองแล้วพบว่ามีข้อความที่ต้องดำเนินการตรวจสอบ(Verify)จำนวน219ข้อความโดยเป็นจำนวนเรื่องที่ต้องดำเนินการตรวจสอบทั้งหมด119เรื่องสัดส่วนหลักถึง96เรื่องเป็นข่าวเกี่ยวกับโควิด-19
ล่าสุดสรุปผลการตรวจสอบแล้วจำนวน47เรื่องพบว่าหลายเรื่องที่เป็นข่าวปลอมจะเกี่ยวกับการโฆษณาเกินจริงหรือข่าวปลอมเกี่ยวกับวิธีการรักษาโควิดด้วยตัวเอง/ยาสมุนไพรการหลอกลวงให้โอนเงินจองวัคซีนสร้างความเข้าใจผิดเกี่ยวกับมาตรการเยียวยา
สำหรับข่าวปลอมที่มีคนสนใจสูงสุด3อันดับในช่วงสัปดาห์ล่าสุดนี้ได้แก่อันดับที่1เรื่องกลุ่มคนไทย7คนหลงป่าข้ามไปยังเขตแดนประเทศลาวถูกจับแล้วได้รับการฉีดวัคซีนmRNAก่อนส่งกลับไทยอันดับที่2เรื่องอเมริกาจะปล่อยเชื้อโควิดในประเทศไทยผู้ที่ได้รับเชื้อจะมีอาการรุนแรงภายใน2ชม.และอยู่ได้ไม่เกิน2 - 3วันและอันดับ3เรื่องหมอประสิทธิ์คณบดีศิริราชแจ้งข่าวพบสายพันธุ์แลมบ์ดาระบาดในเขตมีนบุรีและขอให้ประชาชนล็อกดาวน์ตัวเอง
“ประชาชนสามารถเข้ามาเป็นส่วนหนึ่งในการช่วยกันแก้ปัญหาข่าวปลอมได้โดยเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87เพื่อหลีกเลี่ยงจากการเป็นเหยื่อข่าวปลอมหรือข่าวบิดเบือน”นางสาวนพวรรณกล่าว
**********
วันอังคารที่ 9 สิงหาคม 2565
รมว. เฮ้ง สั่ง กสร. ออกแคมเปญ “Anti Fire” เพื่อป้องกันการเกิดอัคคีภัยในสถานประกอบกิจการ
รมว.แรงงาน ห่วงใยลูกจ้าง นายจ้าง สถานประกอบกิจการ หลังเกิดเหตุเพลิงไหม้สถานบันเทิง สั่ง กสร. ออกมาตรการเร่งด่วน ภายใต้แคมเปญ “Anti Fire” เพื่อป้องกันและระงับการเกิดอัคคีภัยในสถานประกอบกิจการ
รมว.แรงงาน ห่วงใยลูกจ้าง นายจ้าง สถานประกอบกิจการ หลังเกิดเหตุเพลิงไหม้สถานบันเทิง สั่ง กสร. ออกมาตรการเร่งด่วน ภายใต้แคมเปญ “Anti Fire” เพื่อป้องกันและระงับการเกิดอัคคีภัยในสถานประกอบกิจการ หวังไม่ให้เกิดเหตุซ้ำรอยอีก พร้อมลงพื้นที่นำร่องตรวจความปลอดภัยในสถานประกอบกิจการจังหวัดชลบุรี
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากเหตุเพลิงไหม้สถานประกอบกิจการในหลายพื้นที่ รวมไปถึงเคสเพลิงไหม้สถานบันเทิงจังหวัดชลบุรี ทำให้มีผู้ได้รับบาดเจ็บและเสียชีวิตในช่วงที่ผ่านมา รัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พล.อ.ประวิตร วงษ์สุวรรณ รองนายกรัฐมนตรี ที่กำกับดูแลกระทรวงแรงงาน ได้สั่งการพร้อมกำชับให้กระทรวงแรงงานเร่งออกมาตรการสำหรับสถานประกอบกิจการ เพื่อเป็นการป้องกันมิให้เกิดเหตุการณ์ในลักษณะเดียวกันซ้ำอีก และเพื่อเป็นการกระตุ้นเตือนสถานประกอบกิจการทุกประเภทให้มีการบริหารจัดการด้านความปลอดภัยในการทำงานเป็นไปตามกฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงานเกี่ยวกับการป้องกันและระงับอัคคีภัย พ.ศ. 2555 ผมจึงสั่งการให้กรมสวัสดิการและคุ้มครองแรงงาน (กสร.) จัดทำมาตรการเกี่ยวกับการป้องกันและระงับอัคคีภัยในสถานประกอบกิจการทั่วประเทศ ภายใต้แคมเปญ “Anti Fire” ในช่วงเดือนสิงหาคม - กันยายน 2565 โดยมุ่งเน้นกำชับให้หน่วยปฏิบัติดำเนินการตรวจ กำกับ สถานประกอบกิจการกลุ่มเสี่ยงเกี่ยวกับอัคคีภัย ให้ปฏิบัติตามกฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงานเกี่ยวกับการป้องกันและระงับอัคคีภัย พ.ศ. 2555 อย่างเคร่งครัด การรณรงค์หลัก 3ต เพื่อป้องกันอัคคีภัยในสถานประกอบกิจการ โดยมุ่งเน้น ต. ติดตั้ง ได้แก่ ระบบป้องกันและระงับอัคคีภัย/เครื่องดับเพลิงแบบเคลื่อนย้ายได้/ระบบป้องกันฟ้าผ่า/แหล่งจ่ายไฟฟ้าสำรอง ต. ตรวจสอบ ได้แก่ ระบบป้องกันและระงับอัคคีภัย/เครื่องดับเพลิงแบบเคลื่อนย้ายได้ และ ต. เตรียมความพร้อม ได้แก่ การจัดทำแผนป้องกันและระงับอัคคีภัย การอบรมการดับเพลิงขั้นต้น และการฝึกซ้อมดับเพลิงและอพยพหนีไฟประจำปี
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า นอกจากนี้ เรายังต้องรณรงค์ส่งเสริมให้สถานประกอบกิจการประเภทกิจการ โรงแรม สถานบริการ และสถานบันเทิง ดำเนินการเกี่ยวกับการป้องกันและระงับอัคคีภัยในสถานประกอบกิจการ รวมถึงสร้างการรับรู้เกี่ยวกับการป้องกันและระงับอัคคีภัย โดยร่วมกับเครือข่ายความปลอดภัยในการทำงานหรือผู้ให้บริการด้านความปลอดภัย อาชีวอนามัย และสภาพแวดล้อมในการทำงานอีกทางหนึ่งด้วย อย่างไรก็ตาม แคมเปญ “Anti Fire” จะสามารถขับเคลื่อนให้บรรลุผลได้นั้น ต้องอาศัยความร่วมมือจากทุกภาคส่วน และเพื่อให้เห็นภาพที่ชัดเจนยิ่งขึ้น ในวันที่ 13 สิงหาคม 2565 จะเป็นการคิกออฟแคมเปญ “Anti Fire” ครั้งแรก โดยรัฐมนตรีว่าการกระทรวงแรงงานจะลงพื้นที่นำทีมตรวจสถานประกอบกิจการ ประเภทสถานบันเทิงในจังหวัดชลบุรี เพื่อนำร่องตรวจความปลอดภัยในสถานประกอบกิจการให้ปฏิบัติตามกฎหมายเกี่ยวกับการป้องกันและระงับอัคคีภัยต่อไป
วันอาทิตย์ที่ 10 กรกฎาคม 2565
โฆษกรัฐบาลเผย นายกฯ ให้ลดธงครึ่งเสา เพื่อไว้อาลัยอดีตนายกรัฐมนตรีญี่ปุ่น 1 วัน
โฆษกรัฐบาลเผย นายกฯ ให้ลดธงครึ่งเสา เพื่อไว้อาลัยอดีตนายกรัฐมนตรีญี่ปุ่น 1 วัน
วันนี้ (10 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ต่อกรณีการถึงแก่อสัญกรรม ของนายอาเบะ ชินโซ (Mr. ABE Shinzo) อดีตนายกรัฐมนตรีญี่ปุ่น เมื่อวันศุกร์ที่ 8 กรกฎาคม 2565 นั้น
โฆษกประจำสำนักนายกรัฐมนตรีกล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้ส่วนราชการ หน่วยงานของรัฐ และรัฐวิสาหกิจทุกแห่งลดธงครึ่งเสาเป็นเวลา 1 วัน ในวันจันทร์ที่ 11 กรกฎาคม 2565 และนายกรัฐมนตรีจะเดินทางไปลงนามในสมุดแสดงความเสียใจ ณ สถานเอกอัครราชทูตญี่ปุ่นประจำประเทศไทย ในวันอังคารที่ 12 กรกฎาคม 2565
เพื่อไว้อาลัยต่อการถึงแก่อสัญกรรมของนายชินโซ อาเบะ อดีตนายกรัฐมนตรีญี่ปุ่น
วันพุธที่ 25 สิงหาคม 2564
“วราวุธ” เร่งผลักดันกฎหมายลูก พ.ร.บ.สงวนและคุ้มครองสัตว์ป่า 2562 ย้ำ อนุรักษ์ - พัฒนา ต้องสมดุล พี่น้องประชาชนต้องไม่เดือดร้อน
“วราวุธ” เร่งผลักดันกฎหมายลูก พ.ร.บ.สงวนและคุ้มครองสัตว์ป่า 2562 ย้ำ อนุรักษ์ - พัฒนา ต้องสมดุล พี่น้องประชาชนต้องไม่เดือดร้อน
“วราวุธ” เร่งผลักดันกฎหมายลูก พ.ร.บ.สงวนและคุ้มครองสัตว์ป่า 2562 ย้ำ อนุรักษ์ - พัฒนา ต้องสมดุล พี่น้องประชาชนต้องไม่เดือดร้อน
วันนี้ (25 สิงหาคม 2564) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมคณะกรรมการสงวนและคุ้มครองสัตว์ป่า ครั้งที่ 2/2564 โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ร่วมด้วยคณะกรรมการ ผู้ทรงคุณวุฒิ และนายธัญญา เนติธรรมกุล ในฐานะฝ่ายเลขานุการ เข้าร่วมประชุมผ่านระบบการประชุมทางไกล (VDO Conference) กำชับ กรมอุทยานฯ เร่งดำเนินการออกกฎหมายลำดับรอง ประกอบพระราชบัญญัติสงวนและคุ้มครองสัตว์ป่า พ.ศ. 2562 ให้หน่วยงานที่เกี่ยวข้องนำไปใช้ดำเนินการตามข้อกฎหมายต่อไปได้โดยเร็ว เพื่อประโยชน์ของพี่น้องประชาชน พร้อมย้ำ การอนุรักษ์และการพัฒนาต้องสมดุล พี่น้องประชาชนต้องไม่เดือดร้อน
โดยที่ประชุมครั้งนี้ คณะกรรมการฯ ได้มีมติเห็นชอบร่างแผนแม่บทการบริหารจัดการการอนุรักษ์สัตว์ป่า เขตรักษาพันธุ์สัตว์ป่า และเขตห้ามล่าสัตว์ป่า เพื่อใช้ในการจัดทำแผนอนุรักษ์และคุ้มครองพื้นที่เขตรักษาพันธุ์สัตว์ป่าและเขตห้ามล่าสัตว์ป่า รวมถึงเพื่อประโยชน์ในการบริหารจัดการพื้นที่อนุรักษ์สัตว์ป่า ให้สอดคล้องตาม พ.ร.บ. สงวนและคุ้มครองสัตว์ป่า พ.ศ. 2562 ตลอดจนเห็นชอบกฎหมายลำดับรองประกอบ พ.ร.บ. สงวนและคุ้มครองสัตว์ป่า พ.ศ. 2562 ได้แก่ ร่างกฎกระทรวงกำหนดให้สัตว์ป่าบางชนิดเป็นสัตว์ป่าคุ้มครอง โดยมีการกำหนดบัญชีสัตว์ป่าคุ้มครอง จำนวน 1,305 รายการ แยกเป็น 2 บัญชี คือ บัญชี 1 สัตว์ป่าคุ้มครองที่มิใช่สัตว์น้ำ จำนวน 1,216 รายการ และบัญชี 2 สัตว์ป่าคุ้มครองที่เป็นสัตว์น้ำ จำนวน 89 รายการ โดยเป็นปรับปรุงจากบัญชีสัตว์ป่าคุ้มครองตาม พ.ร.บ. สงวนและคุ้มครองสัตว์ป่า พ.ศ. 2535 และเพิ่มรายการในบัญชี 7 รายการ ลดรายการในบัญชี จำนวน 20 รายการ รวมทั้งปรับปรุงชื่อไทย ชื่อวิทยาศาสตร์ ในลำดับชั้นสกุล และลำดับชั้นชนิด ในบัญชี 1 จำนวน 418 รายการ และบัญชี 2 จำนวน 29 รายการ
รวมทั้งเห็นชอบร่างระเบียบกรมอุทยานแห่งชาติ สัตว์ป่า และพันธุ์พืช และร่างระเบียบกรมประมง ที่ว่าด้วยการแจ้งและการรับแจ้ง การออกใบอนุญาตหรือใบรับรอง การกำหนดอายุใบอนุญาตหรือใบรับรอง การต่ออายุใบอนุญาตหรือใบรับรอง การโอนใบอนุญาตหรือใบรับรอง การออกใบแทน ใบอนุญาตหรือใบรับรองสำหรับการครอบครองสัตว์ป่าสงวน ซากสัตว์ป่าสงวน สัตว์ป่าคุ้มครอง ซากสัตว์ป่าคุ้มครอง ผลิตภัณฑ์จากซากสัตว์ป่าคุ้มครอง และการจำหน่าย จ่าย หรือโอนสัตว์ป่าสงวนและสัตว์ป่าคุ้มครอง ตลอดจนเห็นนชอบร่างประกาศกระทรวงทรัพยากรธรรมชาติและสิ่งแวดล้อม เรื่อง การรับฟังความคิดเห็นและการมีส่วนร่วมของผู้มีส่วนได้เสีย ชุมชนที่เกี่ยวข้อง และประชาชนในการกำหนดพื้นที่ การขยาย หรือการเพิกถอนเขตรักษาพันธุ์สัตว์ป่าและเขตห้ามล่าสัตว์ป่า โดยทั้งหมดนี้ ได้มอบให้กรมอุทยานแห่งชาติ สัตว์ป่า และพันธุ์พืช เร่งดำเนินการตามขั้นตอนต่อไป เพื่อทุกหน่วยงานที่เกี่ยวข้องจะได้นำไปเป็นกรอบการดำเนินงานตามแนวทางและนโยบาย พี่น้องประชาชนจะได้รับประโยชน์โดยเร็ว
วันพฤหัสบดีที่ 8 กรกฎาคม 2564
PM pleased with Fitch’s BBB+ for Sovereign Credit Rating on Thailand
PM pleased with Fitch’s BBB+ for Sovereign Credit Rating on Thailand
Government Spokesperson Anucha Burapachaisri disclosed that Fitch Ratings, a credit rating agency that indicates the country’s viability of investments, has reported in June 2021 that the Thailand’s Sovereign Credit Rating is at BBB+. Moreover, Fitch maintained Thailand with a Stable Outlook—reflecting foreign investors’ confidence and strong foundation of the Thai economy.
Accordingly, indicators of the Fitch Ratings derived from
1. Public Finance: reflects the strength of the prudential management in the financial sector and disciplined practice of State Fiscal and Financial Disciplines Act 2018, despite the increased public debt due to higher level of loans for remedial measures from COVID-19.
2. External Finance: the Current Account of Thailand is at a surplus, while the foreign reserve is high. This level is sufficient to cover 10.8 months of government spending, still in excess of the 'BBB+' peers of 9.3 months. The current account is also expected to continue holding a surplus of 0.5 percent of the GDP in 2021 and expects to expand further as tourism recovers.
Additionally, Fitch projected that Thai government is able to mitigate the risks associated with the large increase in public debt due to the government's sound debt management strategy, exemplified by a long average maturity on government securities of 9.5 years. Fitch also expressed confidence that Thai economy in the second quarter will begin to recover as exports boost along with higher disbursement for public investments accelerate. Plus, Fitch predicted that the Thai economy will rise to 4.2 percent in 2022 due to the growth of external demands, government stimulus measures, and gradual return of tourism inflows.
“The government is pleased with the ratings and have suggested short and long term economic stimulus measures, in line with accelerating the country's mass vaccine rollout.” Government Spokesperson Anucha Burapachaisri stated.
วันจันทร์ที่ 22 สิงหาคม 2565
รองนายกฯ “อนุทิน” เตรียมแลกเปลี่ยนข้อมูลนโยบายกัญชาทางการแพทย์กับ รมว.สาธารณสุขมาเลเชีย ในช่วงการประชุมเอเปคว่าด้วยสาธารณสุขและเศรษฐกิจ
รองนายกฯ “อนุทิน” เตรียมแลกเปลี่ยนข้อมูลนโยบายกัญชาทางการแพทย์กับ รมว.สาธารณสุขมาเลเชีย ในช่วงการประชุมเอเปคว่าด้วยสาธารณสุขและเศรษฐกิจ
วันที่ 22 สิงหาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่รัฐบาลไทยโดยกระทรวงสาธารณสุข จะเป็นเจ้าภาพจัดการประชุมระดับสูงเอเปคว่าด้วยสาธารณสุขและเศรษฐกิจ ครั้งที่ 12 ระหว่างวันที่ 22- 26 ส.ค. 2565 ที่กรุงเทพมหานคร ซึ่งจะมีรัฐมนตรีสาธารณสุข เจ้าหน้าที่ด้านสาธารณสุขและที่เกี่ยวข้องจากสมาชิกเอเปคเข้าร่วมทั้งรูปแบบออนไซต์และออนไลน์
ในวันที่ 24 ส.ค. 2565 นายอนุทิน ชาญวีรกูล รองนายกรัฐมนตรีและรมว.สาธารณสุข มีกำหนดพบหารือกับนายไครี จามาลุดดิน รมว.สาธารณสุข มาเลเซีย ที่ให้ความสนใจต่อนโยบายกัญชาทางการแพทย์และเพื่อเศรษฐกิจของไทย และเวลานี้มาเลเซียได้ประกาศนโยบายที่จะใช้กัญชาทางการแพทย์ในประเทศ
สำหรับประเด็นที่จะหารือมีทั้งกรณีร่างกฎหมายกัญชา กัญชง พ.ศ.... ที่ขณะนี้อยู่ระหว่างการพิจารณาตามขั้นตอน รวมถึงปัญหา อุปสรรคและการแก้ไขปัญหาและข้อจำกัดต่างๆ ระหว่างการผลักดันนโยบาย รวมถึงกระทรวงสาธารณสุขจะจัดให้คณะจากมาเลเซียได้เยี่ยมแปลงปลูกกัญชา กัญชง ตลอดจนกรรมวิธีการแปรรูปไปสู่ผลิตภัณฑ์ต่างๆ ทั้งเวชภัณฑ์ เครื่องสำอาง
“รองนายกฯ อนุทิน และรมว.สาธารณสุขมาเลเซีย ได้พบหารือกันเบื้องต้นเกี่ยวกับการผลักดันกัญชาทางการแพทย์ไปในช่วงที่ทั้ง 2 ท่านเดินทางไปร่วมประชุมสมัชชาอนามัยโลก สมัยที่ 75 ที่นครเจนีวา สมาพันธรัฐสวิส เมื่อปลายเดือนพ.ค. ที่ผ่านมา ซึ่งในครั้งนั้นทางมาเลเซียได้ขอมาศึกษาดูงานในไทยเพื่อได้เห็นขั้นตอนการผลักดันนโยบายจนสำเร็จของไทย รองนายกฯ อนุทินจึงเชิญให้มาในช่วงนี้ เพื่อให้เกิดประโยชน์สูงสุดทั้งได้ร่วมประชุมระดับสูงเอเปคว่าด้วยสาธารณสุขฯ และศึกษาดูงานไปในโอกาสเดียวกัน” น.ส.ไตรศุลี กล่าว
น.ส.ไตรศุลี กล่าวว่า ในช่วงสัปดาห์การประชุมระดับสูงเอเปคว่าด้วยสาธารณสุขฯ นอกจากการหารือในหัวข้อต่างๆ แล้วจะมีการนำผู้เข้าร่วมประชุมศึกษาดูงานความก้าวหน้าด้านสาธารณสุขของไทยในหลายประเด็น รวมถึงเข้าร่วมในพิธีการเปิดสำนักงานเลขาธิการอาเซียนศูนย์ฉุกเฉินด้านสาธารณะสุขและโรคอุบัติใหม่ (ACPHEED) ซึ่งประเทศไทยได้รับความไว้ใจจากชาติสมาชิกอาเซียนให้ตั้งสำนักงานนี้ขึ้นที่กรุงเทพฯ
.............................
วันจันทร์ที่ 27 มิถุนายน 2565
นายกฯ ชื่นชมผลงานนักกีฬาไทยคว้าชัยในรายการระดับโลก “น้องปุ้ม” จันทกานต์ มโนบาล สร้างประวัติศาสตร์นักมวยหญิงไทยคนแรกคว้าแชมป์ K-1 เวิลด์ กรังด์ปรีซ์ และ “น้องบิว” ภูริพล บุญสอน
นายกรัฐมนตรีชื่นชมผลงานนักกีฬาไทยคว้าชัยในรายการระดับโลก “น้องปุ้ม” จันทกานต์ มโนบาล สร้างประวัติศาสตร์นักมวยหญิงไทยคนแรกคว้าแชมป์ K-1 เวิลด์ กรังด์ปรีซ์ และ “น้องบิว” ภูริพล บุญสอน คว้าตั๋วไปชิงแชมป์โลกได้สำเร็จ
วันที่ 27 มิ.ย. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ติดตามการไปแข่งขันกีฬาของนักกีฬาไทยในรายการระดับนานาชาติ ซึ่งขณะนี้มีการแข่งขันหลายรายการและหลายชนิดกีฬา โดยล่าสุดได้ทราบว่าวานนี้(26 มิ.ย.) น้องปุ้ม จันทกานต์ มโนบาล นักมวยหญิงชาวบุรีรัมย์ สามารถคว้าแชมป์จากรายการแข่งขัน K-1 (เควัน) “เวิลด์ กรังด์ปรีซ์” ในรุ่น 45 กิโลกรัมหญิง ที่ประเทศญี่ปุ่น
“นายกรัฐมนตรีแสดงความยินดีและชื่นชมน้องปุ้ม ที่สามารถสร้างประวัติศาสตร์เป็นนักมวยหญิงจากประเทศไทยคนแรกที่สามารถคว้าแชมป์จากรายการเควัน เวิลด์ กรังด์ปรีซ์ เวทีการแข่งขันกีฬาซึ่งรวมศิลปะการต่อสู้หลายแขนงไว้ด้วยกันซึ่งเป็นที่รู้จักของทั่วโลก โดยนายกรัฐมนตรีเชื่อมั่นว่าน้องปุ้มจะเป็นแบบอย่างและแรงบันดาลใจให้นักกีฬาไทยคนอื่นๆ ให้เชื่อมั่นในศักยภาพของตนเองและสามารถต่อสู้กับคู่แข่งจากทั่วโลกได้” น.ส.ไตรศุลี กล่าว
น.ส.ไตรศุลี กล่าวว่า น้องปุ้ม จันทกานต์ มโนบาล มีฉายาในวงการมวยหญิงคือ “พญาหงส์ อโยธยาไฟท์ยิม” เป็นชาวบุรีรัมย์ ปัจจุบันศึกษาอยู่คณะศึกษาศาสตร์ มหาวิทยาลัยเกษตรศาสตร์ โดยน้องปุ้มเป็นนักมวยหญิงไทยคนแรกที่คว้าแชมป์จากเวทีการแข่งขันรายการนี้ จากก่อนหน้านี้มีนักมวยชายไทยคว้าแชมป์มาแล้ว 3 คน ได้แก่ บัวขาว บัญชาเมฆ, แก้ว วีระศักดิ์เล็กยิม และ ก้องนภา วีระศักดิ์เล็กยิม
พร้อมกันนี้ นายกรัฐมนตรีชื่นชมผลงานของ น้องบิว ภูริพล บุญสอน นักกรีฑาดาวรุ่งของไทยที่เข้าร่วมการแข่งขันกรีฑารายการคอซานอฟ เมมโมเรียล ที่ประเทศคาซัคสถาน เมื่อวันที่ 26 มิ.ย. และวิ่งเข้าเส้นชัยเป็นคนแรกในการวิ่งประเภท 200 เมตรชายด้วยสถิติ 20.19 วินาที ทำลายทั้งสถิติประเทศไทย ซีเกมส์ 2021 ที่ตนเองเคยทำไว้ที่เวียดนาม และสามารถควอลิฟายได้ตั๋วเข้าร่วมการแข่งขันกรีฑาชิงแชมป์โลก ที่สหรัฐฯ
โดยนายกรัฐมนตรีเชิญชวนคนไทยทุกคนร่วมส่งกำลังใจให้น้องบิวให้สามารถทำผลงานให้ดีที่สุดในสนามชิงแชมป์โลก และให้กำลังใจนักกีฬาที่เข้าร่วมการแข่งขันที่แม้ยังไม่สามารถควอลิฟายไปแข่งขันระดับโลกแต่ทุกคนสามารถทำสถิติได้ดีที่สุดของตนเอง และมีโอกาสพัฒนาไปสู่ระดับโลกได้
...............................
วันศุกร์ที่ 13 สิงหาคม 2564
รมว.สุชาติ มอบที่ปรึกษา ลุยพระราม 9 ตรวจเยี่ยมการฉีดวัคซีนผู้ประกันตน ม.33
รมว.สุชาติ มอบที่ปรึกษา ลุยพระราม 9 ตรวจเยี่ยมการฉีดวัคซีนผู้ประกันตน ม.33
เมื่อวันที่13สิงหาคม2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการการกระทรวงแรงงานพร้อมด้วยนายประทีปทรงลำยอง ผู้ตรวจราชการกระทรวงแรงงานในฐานะโฆษกกระทรวงแรงงานและนางสาวบุปผาเรืองสุดผู้ตรวจราชการกระทรวงแรงงานลงพื้นที่ตรวจเยี่ยมการให้บริการฉีดวัคซีนโควิด-19สำหรับผู้ประกันตนในพื้นที่กรุงเทพมหานครณศูนย์ฉีดวัคซีนห้างเซ็นทรัลพระราม9และห้างโชว์ดีซีซึ่งอยู่ในความดูแลของสำนักงานประกันสังคมกรุงเทพมหานครเขตพื้นที่3มีศักยภาพการฉีดวันละ1,500คนต่อแห่งมีทีมแพทย์พยาบาลเภสัชกรจากโรงพยาบาลเปาโลโชคชัย 4และโรงพยาบาลวิชัยเวชอินเตอร์เนชั่นแนลเป็นผู้ดำเนินการโดยนางธิวัลรัตน์กล่าวว่าตามที่รัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรมว.กลาโหม และท่านพล.อ.ประวิตรวงษ์สุวรรณรองนายกรัฐมนตรีซึ่งกำกับดูแลกระทรวงแรงงานได้มีความห่วงใยพี่น้องผู้ใช้แรงงานและประชาชนทั่วไปจากสถานการณ์การระบาดของโรคโควิด-19และกำหนดให้การฉีดวัคซีนเป็นวาระแห่งชาตินั้นและท่านรัฐมนตรีว่าการกระทรวงแรงงานได้มอบหมายสำนักงานประกันสังคมบูรณาการร่วมกับกระทรวงมหาดไทยโดยกรุงเทพมหานครกระทรวงสาธารณสุขโดยสำนักงานหลักประกันสุขภาพแห่งชาติ(สปสช.)กระทรวงการคลังโดยธนาคารกรุงไทยและสถานพยาบาลเครือข่ายประกันสังคมทั้งภาครัฐและเอกชนให้บริการฉีดวัคซีนป้องกันโควิด-19ให้กับผู้ประกันตนเพื่อควบคุมการแพร่ระบาดไม่ให้กระจายออกสู่วงกว้างทั้งในโรงงานและสถานประกอบการในเบื้องต้นได้กำหนดจัดการฉีดวัคซีนให้กับผู้ประกันตนมาตรา33ในพื้นที่กรุงเทพมหานครสำหรับศูนย์ฉีดวัคซีนแห่งนี้เริ่มเปิดให้บริการตั้งแต่วันที่22ก.ค. 64 - 13ส.ค. 64เป้าหมายฉีดวันละ1,500คนต่อแห่งฉีดให้ผู้ประกันตนที่ลงทะเบียนผ่านระบบe – serviceทั้งนี้ยอดรวมตั้งแต่วันที่22ก.ค. 64 - 13ส.ค. 64ได้ฉีดไปแล้ว21,555คนโดยทั้ง2ศูนย์จะเริ่มฉีดเข็มที่2ให้แก่ผู้ประกันตนในวันที่16 - 27ส.ค. 64
“ในวันนี้รัฐมนตรีว่าการกระทรวงแรงงานท่านสุชาติชมกลิ่นได้มอบหมายให้ดิฉันและคณะลงพื้นที่จุดบริการฉีดโควิด-19สำหรับผู้ประกันตนมาตรา33ศูนย์ฉีดวัคซีนห้างเซ็นทรัลพระราม9และห้างโชว์ดีซีซึ่ง2ที่นี้มีศักยภาพการฉีด1,500คนต่อวันต่อแห่งเพื่อตรวจเยี่ยมการให้บริการฉีดวัคซีนรวมทั้งให้กำลังใจแก่บุคลากรทางการแพทย์ซึ่งการฉีดวัคซีนโควิด-19ให้กับผู้ประกันตนมาตรา33เป็นหนึ่งในมาตรการที่กระทรวงแรงงานให้การป้องกันรักษาโดยเร่งรัดการฉีดวัคซีนให้แก่ผู้ประกันตนตามนโยบายรัฐบาลเพื่อควบคุมการแพร่ระบาดของโควิด-19และสร้างภูมิคุ้มกันหมู่ในกลุ่มแรงงานเพื่อให้กิจการเดินหน้าต่อไปได้”นางธิวัลรัตน์กล่าวในท้ายสุด
+++++++++++++++++++
กองเผยแพร่และประชาสัมพันธ์
13สิงหาคม2564
วันอังคารที่ 5 กรกฎาคม 2565
มท.1 เผย ครม.เห็นชอบยกเว้นค่าธรรมเนียมโรงแรม ไปอีก 2 ปี เพื่อบรรเทาความเดือดร้อนผู้ประกอบการ
มท.1 เผย ครม.เห็นชอบยกเว้นค่าธรรมเนียมโรงแรม ไปอีก 2 ปี เพื่อบรรเทาความเดือดร้อนผู้ประกอบการ
วันนี้ (5 ก.ค. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่คณะรัฐมนตรีได้มีมติเมื่อวันที่ 9 มิถุนายน 2563 เห็นชอบกฎกระทรวงยกเว้นค่าธรรมเนียมสำหรับการประกอบธุรกิจโรงแรม พ.ศ. 2563 ปีละ 40 บาทต่อห้องพัก เป็นเวลา 2 ปี ตั้งแต่วันที่ 1 กรกฎาคม 2563 และได้สิ้นผลบังคับใช้ไปเมื่อวันที่ 30 มิถุนายน 2565
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า ในปัจจุบันแม้ว่าสถานการณ์การแพร่ระบาดของโรคโควิด-19 จะคลี่คลายบรรเทาลง และศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) ก็มีมาตรการผ่อนคลายกิจการ/กิจกรรมหลายอย่างให้สามารถเปิดบริการได้ แต่การฟื้นตัวทางเศรษฐกิจอาจต้องใช้ระยะเวลาไปอีกระยะหนึ่ง ดังนั้น เพื่อให้การช่วยเหลือเยียวยาผู้ประกอบธุรกิจโรงแรมที่ได้รับผลกระทบทางเศรษฐกิจจากการแพร่ระบาดของโรคโควิด – 19 มีความต่อเนื่อง คณะรัฐมนตรีได้มีมติให้ความเห็นชอบร่างกฎกระทรวง ยกเว้นค่าธรรมเนียมสำหรับการประกอบธุรกิจโรงแรม พ.ศ. .... ตามที่กระทรวงมหาดไทยเสนอ โดยมีสาระสำคัญกำหนดให้ยกเว้นค่าธรรมเนียมสำหรับการประกอบธุรกิจโรงแรม ตั้งแต่วันที่ 1 กรกฎาคม 2565 ถึงวันที่ 30 มิถุนายน 2567 ทั้งนี้สำหรับผู้ประกอบการโรงแรมที่ได้ชำระค่าธรรมเนียมสำหรับการประกอบธุรกิจโรงแรม ในช่วงระหว่างวันที่ 1 กรกฎาคม 2565 จนถึงวันก่อนวันที่กฎกระทรวงฉบับนี้ประกาศในราชกิจจานุเบกษา สามารถติดต่อขอรับเงินค่าธรรมเนียมคืนได้ ณ ที่ว่าการอำเภอท้องที่ที่เป็นที่ตั้งของโรงแรม และพื้นที่กรุงเทพมหานคร ติดต่อที่กรมการปกครอง (วังไชยา) ภายหลังจากวันที่ประกาศในราชกิจจานุเบกษา
วันจันทร์ที่ 28 มีนาคม 2565
กอช. ชวนประชาชนผู้ประกันตนมาตรา 40 ทางเลือก 1 สมัครสมาชิกเพื่อรับเงินบำนาญ
กอช.เชิญชวนผู้ที่มีสิทธิ์สมัครอายุ 15-60 ปี หรือผู้ประกันตน ม.40 ทางเลือก 1 สมัครออมเงินควบคู่ไปกับ กอช. พร้อมรับเงินสมทบจากรัฐสูงสุด 100% ตามช่วงอายุไม่เกิน 1,200 บ.ต่อปี
กองทุนการออมแห่งชาติ หรือ กอช. เชิญชวนประชาชนผู้ที่มีสิทธิ์สมัคร อายุ 15-60 ปี หรือผู้ประกันตนมาตรา 40 ทางเลือก 1 สมัครออมเงินควบคู่ไปกับ กอช. พร้อมรับเงินสมทบจากรัฐสูงสุด 100% ตามช่วงอายุไม่เกิน 1,200 บาทต่อปี หลังอายุ 60 ปีมีเงินบำนาญใช้รายเดือนตลอดชีพ ตรวจสอบสิทธิ์ได้ที่แอปพลิเคชัน “กอช.” หรือสอบถามสายด่วนเงินออม 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เชิญชวนผู้ประกันตนตามมาตรา 40 ทางเลือก 1 วางแผนออมเงินเพื่อวัยเกษียณ ควบคู่กับ กอช. ออมเงินขั้นต่ำ 50 บาท สูงสุด 13,200 บาทต่อปี ได้รับเงินสมทบเพิ่มในเดือนถัดไป สูงสุด 100% ตามช่วงอายุ ไม่เกิน 1,200 บาทต่อปี สมาชิกจะได้รับสวัสดิการจาก 2 หน่วยงาน กรณีประสบอุบัติเหตุ เจ็บป่วย หรือกรณีทุพพลภาพจะได้รับเงินทดแทนการขาดรายได้ กรณีเสียชีวิตได้รับเงินค่าทำศพจากประกันสังคม และเมื่ออายุ 60 ปีบริบูรณ์ จะได้รับเงินบำนาญรายเดือนจาก กอช. รวมถึงรับเบี้ยยังชีพผู้สูงอายุตามเกณฑ์ที่รัฐบาลกำหนด ทั้งนี้ ผู้ประกันตนมาตรา 40 ทางเลือก 2 และ 3 ไม่สามารถสมัครเป็นสมาชิก กอช. ได้
สำหรับผู้ที่สนใจสามารถตรวจสอบสิทธิ์ก่อนการสมัครสมาชิกได้ด้วยตนเองที่แอปพลิเคชัน กอช. หรือหน่วยรับสมัครสมาชิกใกล้บ้านท่าน อาทิ ที่ว่าการอำเภอทั่วประเทศ สำนักงานคลังจังหวัด สถาบันการเงินชุมชน ตัวแทน กอช. ประจำหมู่บ้าน ธนาคารเพื่อการเกษตรและสหกรณ์การเกษตร ธนาคารออมสิน ธนาคารอาคารสงเคราะห์ ธนาคารกรุงไทย ธนาคารอิสลามแห่งประเทศไทย ทุกสาขา รวมทั้งไปรษณีย์ไทย สหกรณ์ชุมชนที่เข้าร่วม เซเว่น-อีเลฟเว่น เคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่ สายด่วนเงินออม โทร. 02-049-9000 ในวันและเวลาทำการ
“คุณออม รัฐช่วยออม คุณได้บำนาญ”
วันพฤหัสบดีที่ 17 มิถุนายน 2564
รัฐบาลเปิดสถานีกลางบางซื่อแล้ว สำหรับกลุ่มผู้สูงอายุและกลุ่ม 7 โรคเสี่ยงใน กทม.ที่ถูกเลื่อนนัด โทรแจ้งเข้ารับการฉีดวัคซีนโควิด-19 เพื่อนัดวันเวลาฉีด รองรับ 2,000 คนต่อวัน
รัฐบาลเปิดสถานีกลางบางซื่อแล้ว สำหรับกลุ่มผู้สูงอายุและกลุ่ม 7 โรคเสี่ยงใน กทม.ที่ถูกเลื่อนนัด โทรแจ้งเข้ารับการฉีดวัคซีนโควิด-19 เพื่อนัดวันเวลาฉีด รองรับ 2,000 คนต่อวัน
วันที่ 17 มิถุนายน 2564 นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า กลุ่มผู้สูงอายุ และผู้มี 7 กลุ่มโรคกลุ่มเรื้อรัง ที่ลงทะเบียนในระบบ “หมอพร้อม” ในเขตกรุงเทพมหานคร แต่ถูกเลื่อนนัดออกไปก่อนนั้น สามารถติดต่อนัดฉีดวัคซีนโควิด-19 ได้ใหม่ที่ศูนย์ฉีดวัคซีนกลางสถานีกลางบางซื่อ ผ่านระบบคอลเซ็นเตอร์ “หมอพร้อม” ที่หมายเลข 02-792-2333 ซึ่งมีเกือบ 200 คู่สาย ทั้งนี้ ได้เตรียมวัคซีนเพื่อฉีดกลุ่มเปราะบางกลุ่มนี้โดยเฉพาะ โดยตั้งเป้ารองรับได้ 2,000 คน/วัน
โฆษกประจำสำนักนายกรัฐมนตรียังเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อำนวยการศูนย์บริหารสถานการณ์โควิด-19 มีความห่วงใยกลุ่มผู้สูงวัย และผู้ที่มี 7 กลุ่มโรคเรื้อรัง ซึ่งเป็นกลุ่มที่ควรได้รับวัคซีนโควิด-19 เป็นลำดับแรก รวมทั้งกรุงเทพมหานครยังจัดอยู่ในพื้นที่ที่ยังคงมีการแพร่ระบาดหนักของโควิด-19 ดังนั้นเพื่อลดความเสี่ยงในการป่วยแล้อาจมีอาการรุนแรงจนถึงเสียชีวิตได้ จึงมอบหมายให้หน่วยงานที่เกี่ยวข้อง เร่งช่วยเหลือและให้การสนับสนุนเพื่อให้บุคคลกลุ่มนี้ได้รับการฉีดวัคซีนโดยเร็วภายใน 2 เดือนนี้ สำหรับผู้ที่ลงทะเบียนผ่านหมอพร้อมในพื้นที่กรุงเทพมหานคร และไม่ได้รับแจ้งว่ามีการเลื่อนนัดจากโรงพยาบาลที่ได้ลงทะเบียนไว้แล้วนั้น ก็ยังคงสามารถเข้ารับบริการฉีดวัคซีนในวัน เวลา และโรงพยาบาลเดิมได้ตามปกติ
“สำหรับการกระจายวัคซีนในครึ่งหลังของเดือนมิถุนายนนี้ ทราบจากหน่วยงานที่เกี่ยวข้องว่า จะสามารถจัดส่งวัคซีนและกระจายได้ตามแผน อย่างไรก็ตาม รัฐบาลจะเร่งจัดหาวัคซีนเข้ามาเพิ่มเติมอย่างต่อเนื่องทั้งจากผู้ผลิตรายเดิมและรายใหม่ ๆ เพื่อให้เพียงพอในการฉีดวัคซีนให้กับประชาชน และนำไปสู่การมีภูมิคุ้มกันหมู่ และเพื่อเดินหน้าไปสู่เป้าหมายการเปิดประเทศภายใน 120 วัน ตามนโยบายของนายกรัฐมนตรี” นายอนุชา กล่าว
วันศุกร์ที่ 22 เมษายน 2565
นายกฯ เตรียมร่วมการประชุม "ผู้นำด้านน้ำแห่งภูมิภาคเอเชีย - แปซิฟิก" ขับเคลื่อนปฏิญญาคุมาโมโตะ 23 - 24 เม.ย. 65
.....
พลเอก ประยุทธ์ จันทรโอชา นายกรัฐมนตรี ได้ตอบรับเข้าร่วมการประชุมระดับผู้นำด้านน้ำแห่งภูมิภาคเอเชีย - แปซิฟิก ครั้งที่ 4 ภายใต้หัวข้อ “Water for Sustainable Development - Best Practices and the Next Generation” ตามคำเชิญของนายคิชิดะ ฟูมิโอะ นายกรัฐมนตรีญี่ปุ่น ระหว่างวันที่ 23 - 24 เม.ย. 65 ณ เมืองคุมาโมโตะ ประเทศญี่ปุ่น ผ่านระบบวีดิทัศน์แบบถ่ายทอดสด
.
ทั้งนี้ ที่ประชุม ครม. (19 เม.ย. 65) ได้เห็นชอบร่างปฏิญญาคุมาโมโตะ (Kumamoto Declaration) สำหรับการประชุมระดับผู้นำด้านน้ำแห่งภูมิภาคเอเชีย - แปซิฟิก ครั้งที่ 4 ตามที่สำนักงานทรัพยากรน้ำแห่งชาติเสนอแล้ว ซึ่งสาระสำคัญของร่างปฏิญญาประกอบด้วย 4 ประเด็นที่เกี่ยวกับ "การจัดการน้ำ"
.
โดยผลลัพธ์ที่ได้จากการประชุมครั้งนี้ จะนำไปหารือต่อในเวที "ด้านน้ำ" ระดับโลกอีกหลายเวที เช่น การประชุมทบทวนการดำเนินการด้านน้ำในห้วงครึ่งแรกของทศวรรษฯ (Midterm Review of the Water Action Decade) ของสหประชาชาติ ซึ่งจะจัดขึ้นในเดือน มี.ค. 2566 เป็นต้น
.
อ่านเพิ่มเติม คลิกhttps://www.thaigov.go.th/news/contents/details/53713
#ไทยคู่ฟ้า#ร่วมต้านโควิด19
-------------------
วันพุธที่ 2 กุมภาพันธ์ 2565
ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม
ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
วันนี้ (2 กุมภาพันธ์ 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม โดยมีนายสุรพล ชามาตย์ นางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม และผู้บริหารเข้าร่วมประชุม ณ ห้องประชุม อก.1 อาคารสำนักงานปลัดกระทรวงอุตสาหกรรม
โดยที่ประชุมขอความร่วมมือให้แต่หน่วยงานรวบรวมเสนอโครงการและกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ขอให้ส่งไปที่ กองกลาง สปอ. ภายในวันที่ 21 กุมภาพันธ์ 2565 และแจ้งกำหนดการกฐินพระราชทานกระทรวงอุตสาหกรรม ประจำปี 2565 วันที่ 28 ตุลาคม 2565 ณ วัดทองนพคุณ แขวงคลองสาน เขตคลองสาน กทม. พิธีมอบรางวัลสลากบำรุงกาชาดไทย ของ อก. ประจำปี 2564 สถานการณ์อุตสาหกรรมอ้อย ณ วันที่ 31 มกราคม 2564 นอกจากนี้ SME DBANK ได้รายงานความก้าวหน้าเกี่ยวกับการปล่อยสินเชื่อกองทุนเอสเอ็มอีตามแนวประชารัฐแนวประชารัฐ 2,000 ล้านบาท และสินเชื่อ “SMEs Happy” เติมทุนสินเชื่อ วงเงินรวม 15,000 ล้านบาท ซึ่งได้รับความสนใจอย่างล้นหลาม การนิคมอุตสาหกรรมแห่งประเทศไทยรายงานความก้าวหน้าการดำเนินโครงการนิคมอุตสาหกรรมสมาร์ทปาร์ค (Smart Park) เพื่อดึงดูดการลงทุนในกลุ่มอุตสาหกรรมเป้าหมาย (New S-Curve) และรายงานสถานการณ์และความคืบหน้า เหตุท่อน้ำมันดิบรั่วไหลใต้ทะเล บริเวณทุ่นผูกเรือน้ำลึก หรือจุดขนถ่ายน้ำมันในทะเล (SPM) ของบริษัท สตาร์ ปิโตรเลียม รีไฟน์นิ่ง จำกัด (มหาชน) ตั้งอยู่ในนิคมอุตสาหกรรมมาบตาพุด จ.ระยอง ซึ่งล่าสุดรัฐมนตรีว่าการกระทรวงอุตสาหกรรมได้รายงานให้ ครม. ได้รับทราบสถานการณ์และขอให้พิจารณาจัดตั้งอนุกรรมการเพื่อทำหน้าที่สืบค้นปริมาณการรั่วไหลที่แท้จริง หาสาเหตุของปัญหา และหาวิธีการ/มาตรการการแก้ที่ต้นเหตุแห่งปัญหาอย่างยั่งยืนต่อไป
วันพุธที่ 30 มิถุนายน 2564
กรมทางหลวงชนบท พัฒนาถนนชายแดนใต้ 2.5 กิโลเมตร ยกระดับคุณภาพชีวิตชาวอัยเยอร์เวง อำเภอเบตง จังหวัดยะลา
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนในพื้นที่จังหวัดชายแดนภาคใต้ถนนทางหลวงชนบทสายหินขาว ตำบลอัยเยอร์เวง อำเภอเบตง จังหวัดยะลา เพื่อยกระดับมาตรฐานทางหลวงชนบท ส่งเสริมการเดินทางและเพิ่มคุณภาพชีวิตที่ดีให้กับประชาชน
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนในพื้นที่จังหวัดชายแดนภาคใต้ถนนทางหลวงชนบทสายหินขาว ตำบลอัยเยอร์เวง อำเภอเบตง จังหวัดยะลา เพื่อยกระดับมาตรฐานทางหลวงชนบท ส่งเสริมการเดินทางและเพิ่มคุณภาพชีวิตที่ดีให้กับประชาชน สอดรับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท เปิดเผยว่า เดิมประชาชนชาวตำบลอัยเยอร์เวงและประชาชนละแวกใกล้เคียงต้องเดินทางด้วยความยากลำบาก การขนส่งพืชผลทางการเกษตรส่งออกสู่ตลาดเป็นไปด้วยความล่าช้า ไม่ได้รับความสะดวกปลอดภัย ทั้งนี้ เพื่อเป็นการพัฒนาคุณภาพชีวิต บรรเทาความเดือดร้อนให้กับประชาชนในพื้นที่ให้สามารถเดินทางได้อย่างสะดวกและปลอดภัย ขนส่งผลผลิตทางการเกษตร (ทุเรียน ลองกอง) ได้อย่างรวดเร็ว รวมถึงส่งเสริมการท่องเที่ยวเข้าสู่น้ำตกหินขาว เนื่องจากถนนสายดังกล่าวเป็นเส้นทางเข้าสู่สร้างถนนทางหลวงชนบทสายหินขาว ตำบลอัยเยอร์เวง อำเภอเบตง จังหวัดยะลา ระยะทาง 2.5 กิโลเมตร โดยก่อสร้างผิวจราจรเป็นถนนลาดยางแอสฟัลติกคอนกรีต ขนาด 2 ช่องจราจร ผิวจราจรกว้าง 6 เมตร พร้อมก่อสร้างโครงสร้างรางระบายน้ำ ติดตั้งเครื่องหมายจราจร และสิ่งอำนวยความสะดวก ซึ่งขณะนี้โครงการดังกล่าวอยู่ระหว่างการก่อสร้างชั้นพื้นทาง ปัจจุบันมีความก้าวหน้าไปแล้วกว่าร้อยละ 50 คาดว่าจะก่อสร้างแล้วเสร็จในเดือนกรกฎาคม 2564
วันศุกร์ที่ 29 ตุลาคม 2564
โฆษกรัฐบาลขอบคุณ Russell Crowe โปรโมตการเปิดประเทศแบบปลอดภัย 1 พ.ย. นี้  ขณะที่”นายกฯ”แนะชูศิลปะไทย 5 ภาคในเวทีเคาท์ดาวน์ 2565
โฆษกรัฐบาลขอบคุณ Russell Crowe ช่วยโปรโมตการเปิดประเทศแบบปลอดภัย 1 พ.ย. นี้  พร้อมเชิญชวนเดินทางมาเที่ยวไทย ขณะที่”นายกฯ”แนะกระทรวงการท่องเที่ยวฯ และททท. เชิญศิลปินระดับโลกแทนลิซ่า Blackpink พร้อมชูศิลปะไทย 5 ภาคในเวทีเคาท์ดาวน์ 2565
นายธนกรวังบุญคงชนะโฆษกประจำสำนักนายกรัฐมนตรีกล่าวขอบคุณนายRussell Croweอีกครั้งแม้จะเดินทางออกนอกประเทศหลังจากเสร็จสิ้นการถ่ายทำภาพยนตร์ที่ประเทศไทยแต่ได้โพสต์ข้อความผ่านทวิตเตอร์ส่วนตัวใจความว่า"วันที่1พ.ย.จะเป็นวันแรกที่ประเทศไทยเปิดรับนักท่องเที่ยวต่างชาติที่ได้รับวัคซีนครบ2โดสจาก45ประเทศและเขตบริหารพิเศษฮ่องกงโดยไม่ต้องกักตัวพร้อมชื่นชมประเทศไทยที่มีสถานที่สวยงามมีเสน่ห์และน่าสนใจจำนวนมากผู้คนให้การต้อนรับอย่างอบอุ่นเป็นกันเองขอเชิญชวนผู้ที่ถูกล็อกดาว์น แยกกักหรือกักตัวรวมทั้งอื่นๆ กลับมาท่องเที่ยว"ซึ่งนอกจากจะเป็นการช่วยโปรโมตการท่องเที่ยวไทยยังแสดงให้เห็นว่านายRussell Croweมีความเชื่อมั่นและมั่นใจในมาตรการการเปิดประเทศแบบปลอดภัยSafety Entryและการท่องเที่ยวแบบไม่ต้องกักตัวTest and Goของไทยตามแนวทางที่พลเอกประยุทธ์จันทร์โอชา นายกรัฐมนตรีและรัฐมนตรีว่าการกระทรวงกลาโหมได้ให้ไว้โดยจะเริ่ม1พ.ย.นี้ด้วย
โฆษกประจำสำนักนายกกล่าวกรณีศิลปินลิซ่าBlackpinkไม่สามารถเข้าร่วมกิจกรรมงานเคาท์ดาวน์ปีใหม่ที่จะจัดขึ้นได้เนื่องจากติดตารางงานที่กำหนดไว้ก่อนหน้าว่านายกรัฐมนตรียังแสดงความเสียใจแต่เข้าใจจึงได้มอบหมายให้รัฐมนตรีว่าการกระทรวงการท่องเที่ยวและกีฬาและการท่องเที่ยวแห่งประเทศไทยหารือเชิญศิลปินระดับโลกที่มีชื่อเสียงและเป็นที่รู้จักท่านอื่นๆร่วมกิจกรรมแทนเพื่อเป็นการดึงดูดนักท่องเที่ยวพร้อมทั้งยังแนะให้มีการแสดง5ภาคเพิ่มเติมเพื่อแสดงถึงศิลปวัฒนธรรมของประเทศไทยที่มีศักยภาพไม่แพ้ความมั่นคงและเศรษฐกิจและเป็นที่ยอมรับในหลายประเทศด้วยเช่นกัน
ทั้งนี้ การท่องเที่ยวแห่งประเทศไทยมีแผนจะจัดกิจกรรมReopen Thailand: Culture & Tourism Festivalในพื้นที่นำร่องการท่องเที่ยวและพื้นที่อื่นๆทั่วประเทศรวมการแสดงศิลปินพื้นบ้านศิลปินสาขาต่างๆทุกสังกัดทุกแนวเพลงตามนโยบายของนายกรัฐมนตรีพร้อมกับส่งเสริมการท่องเที่ยวผ่านสถานที่ท่องเที่ยวและอาหารถิ่นกระตุ้นการท่องเที่ยวภายในประเทศและตอบโจทย์การเปิดประเทศและสนับสนุนการพลิกฟื้นเศรษฐกิจด้วย
วันจันทร์ที่ 11 ตุลาคม 2564
​PM hands down policy on Thailand’s hosting of APEC Summit in 2022
​PM hands down policy on Thailand’s hosting of APEC Summit in 2022
October 8, 2021, at 13.30 hrs, at Bhakdi Bodin Building, Government House, Prime Minister and Defense Minister Gen. Prayut Chan-o-cha presided over the 3/2021 meeting of national committee for preparation of APEC Summit and other related meetings. This meeting will be the last preparation meeting before Thailand’s takeover of the APEC chairmanship from New Zealand in November 2021. Government Spokesperson Thanakorn Wangboonkongchana disclosed gist of the meeting as follows:
The Prime Minister thanked all concerned agencies for actively working toward tangible outcomes on the preparation of Thailand’s hosting of the APEC Summit in 2022, and emphasized the importance for other APEC economies to be well aware of Thailand’s visions and to gain positive experiences. He also handed down the policy on the exchange of experiences with other APEC economies, especially in trade and investment, digital and technology development, community development, women empowerment, and environment, that could be adopted and developed for the benefit of the country’s social and business sectors, and the Thai people as a whole.
The Prime Minister also emphasized that APEC agendas be in line with the global agendas. Awareness should be raised on the issues of BCG economy, climate change, business and human rights, women empowerment, and public health safety, among others. He also instructed all concerned agencies to take into consideration the public health situation in their preparation for Thailand’s hosting of the APEC Summit.
APEC is an economic cooperation framework that focuses on both a "bottom-up" and "top-down" approach. Working levels range from working groups, committees, senior officials, ministers, to national leaders.
วันอาทิตย์ที่ 8 พฤษภาคม 2565
รมว.เฮ้ง เร่งช่วยเหลือแรงงานต่างด้าวในจังหวัดพระนครศรีอยุธยา หลังมูลนิธิ LPN ประสานขอความช่วยเหลือจากกระทรวงแรงงาน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานได้รับการประสานขอความช่วยเหลือจากมูลนิธิเครือข่ายส่งเสริมคุณภาพชีวิตแรงงาน (LPN) เพื่อช่วยเหลือแรงงานข้ามชาติในสถานประกอบการที่ถูกนายจ้างเอาเปรียบ
จึงได้สั่งการให้เจ้าหน้าที่กระทรวงแรงงาน ลงพื้นที่ร่วมกับหน่วยงานที่เกี่ยวข้อง เพื่อตรวจสอบสถานประกอบการในจังหวัดพระนครศรีอยุธยา ตามที่อยู่ที่ได้รับแจ้ง พบว่า มีแรงงานสัญชาติเมียนมา จำนวน 23 คน และแรงงานสัญชาติกัมพูชา จำนวน 11 คน มีการติดเชื้อโควิด -19 จำนวน 2 คน ซึ่งเจ้าหน้าที่ตำรวจได้ประสานส่งตัวไปรักษาในพื้นที่ตำบลอุทัย อำเภอธนู จังหวัดพระนครศรีอยุธยา หลังจากการตรวจเอกสารประจำตัวแรงงานข้ามชาติ ไม่พบเอกสารใดๆ จำนวน 23 คน จึงมอบหมายกรมการจัดหางาน และกรมสวัสดิการและคุ้มครองแรงงานตรวจสอบ และช่วยเหลือต่อไป
“พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ให้ความสำคัญกับการปฏิบัติต่อแรงงานทุกเชื้อชาติอย่างเท่าเทียม หากพบการกระทำผิดกฎหมายการเอารัดเอาเปรียบแรงงานต้องดำเนินคดีตามกฎหมายโดยไม่เลือกปฏิบัติ เพื่อแรงงานมีค่าจ้าง มีสภาพการทำงานที่เหมาะสม และได้รับการคุ้มครองตามกฎหมาย ซึ่งผมในฐานะรัฐมนตรีว่าการกระทรวงแรงงาน ไม่เคยมองข้ามความเดือดร้อนของผู้ใช้แรงงาน ไม่ว่าเป็นแรงงานไทย หรือแรงงานข้ามชาติ มาขอความช่วยเหลือ ผมพร้อมช่วย”
ด้านนายไพโรจน์ โชติกเสถียร อธิบดีกรมการจัดหางานกล่าวว่า ทางมูลนิธิฯได้หารือกับกรมการจัดหางานในประเด็นการเปลี่ยนนายจ้างและเคลื่อนย้ายแรงงานไปอยู่กับนายจ้างใหม่ที่จังหวัดสระบุรี เนื่องจากแรงงานข้ามชาติอ้างว่าถูกนายจ้างเดิมเอารัดเอาเปรียบ ขณะนี้ได้มีการช่วยเหลือลูกจ้างออกมาเรียบแล้ว และอยู่ระหว่างการตรวจสอบข้อเท็จจริง หากพบกระทำความผิดจะดำเนินคดีตามกฎหมายต่อไป สำหรับแรงงานที่ต้องการเคลื่อนย้ายทั้งสิ้นมีจำนวน 25 คน เป็นแรงงานข้ามชาติที่อยู่ในมติครม.เมื่อวันที่ 29 ธันวาคม 2563 จำนวน 9 คน แรงงานข้ามชาติที่เข้ามาทำงานตาม MoU จำนวน 1 คน แรงงานข้ามชาติที่ถือบัตรสีชมพู จำนวน 2 คน และแรงงานข้ามชาติตามมติครม.เมื่อวันที่ 28 กันยายน 2564 จำนวน 13 คน ซึ่งแรงงานทั้ง 13 คนในกลุ่มนี้ จำเป็นต้องมีใบอนุญาตทำงาน เพื่อประกอบการขออนุญาตเคลื่อนย้ายจากจังหวัดพระนครศรีอยุธยา และการขออนุญาตจังหวัดสระบุรีเพื่อเข้าทำงานตามระเบียบ ล่าสุด สำนักงานจัดหางานจังหวัดพระนครศรีอยุธยา ได้นัดหมายมูลนิธิฯ มาดำเนินการเพื่อรับเล่มใบอนุญาตทำงาน รวมไปถึงการแก้ไขข้อผิดพลาดการดำเนินการด้านเอกสารของตัวแทนนายจ้างที่มีการสลับเอกสาร ในวันจันทร์ที่ 9 พฤษภาคม 2565 เพื่อให้ถูกต้องตามกฎหมายและพร้อมที่จะเข้าทำงานใหม่ สามารถนำไปประกอบการเปลี่ยนงาน และดำเนินการในส่วนที่เกี่ยวข้อง อาทิ การดำเนินการของนายจ้างใหม่ที่ต้องใช้ใบอนุญาตทำงานในการเปิดบัญชีธนาคาร การดำเนินการย้ายตราวีซ่า การรายงานตัว 90 วัน
วันพฤหัสบดีที่ 25 พฤศจิกายน 2564
มท. เร่งแก้ไขปัญหา "การค้ามนุษย์" หนุนทุกฝ่ายร่วม "เฝ้าระวัง - ตรวจสอบ - ตรวจตรา" แจ้งเบาะแสที่ สายด่วน 1567 และ 1191
....
กระทรวงมหาดไทย เผยรายงานสถานการณ์การค้ามนุษย์ ประจำปี ค.ศ. 2021 (Trafficking in Persons Report: TIP Report) เมื่อวันที่ 6 ก.ค. ที่ผ่านมา พบว่า ประเทศไทยถูกจัดอยู่ในระดับTier 2 Watch List (เฝ้าระวัง)
.
จึงได้สั่งการไปยังทุกหน่วยงานที่เกี่ยวข้อง ให้เพิ่มความเข้มงวด เน้นการเฝ้าระวัง ตรวจสอบ ตรวจตราในทุกพื้นที่อย่างจริงจังและต่อเนื่อง เพื่อลดปัญหาการค้ามนุษย์ในประเทศไทย
.
สิ่งสำคัญ คือ ความร่วมมือจากประชาชน หากพบเห็นเบาะแสการค้ามนุษย์สามารถแจ้งได้ที่
- สายด่วนศูนย์ดำรงธรรม โทร.1567
- สายด่วนกองบังคับการปราบปรามการค้ามนุษย์ โทร. 1191 ตลอด 24 ชั่วโมง
.
อ่านเพิ่มเติม คลิกhttps://www.thaigov.go.th/news/contents/details/48517
#ไทยคู่ฟ้า#ร่วมต้านโควิด19
-------------------
วันศุกร์ที่ 19 สิงหาคม 2565
ก.แรงงาน ลุยอัพสกิลแรงงานนอกระบบ หนุนท่องเที่ยวอันดามัน กระตุ้นเศรษฐกิจฐานราก
ก.แรงงาน ลุยอัพสกิลแรงงานนอกระบบ หนุนท่องเที่ยวอันดามัน กระตุ้นเศรษฐกิจฐานราก
นางบุปผาพันธุ์เพ็งรองปลัดกระทรวงแรงงานลงพื้นที่จังหวัดพังงาเพื่อติดตามการดำเนินงานโครงการแก้ไขปัญหาความเดือดร้อนด้านอาชีพกิจกรรมพัฒนาทักษะฝีมือกลุ่มแม่บ้านเกษตรกรบ้านบ่อแสนร่วมกับหน่วยงานที่เกี่ยวข้องโดยมีปลัดจังหวัดพัฒนาสังคมและความมั่นคงของมนุษย์จังหวัดผู้แทนพาณิชย์จังหวัดผู้แทนพัฒนาการจังหวัดอดีตผู้ใหญ่บ้านอาสาสมัครแรงงานร่วมต้อนรับณกลุ่มแม่บ้านเกษตรกรบ้านบ่อแสนตำบลบ่อแสนอำเภอทับปุดจังหวัดพังงา
นางบุปผากล่าวว่ารัฐบาลภายใต้การนำของท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งกำกับดูแลกระทรวงแรงงานได้ให้ความสำคัญกับการส่งเสริมทักษะฝีมือแรงงานให้กับกลุ่มวิสาหกิจชุมชนกลุ่มอาชีพต่างๆให้ได้รับความรู้ทักษะฝีมือสร้างความเข้มแข็งและมั่นคงให้แก่เศรษฐกิจฐานรากในระดับชุมชนของประเทศสอดคล้องกับนโยบายของท่านสุชาติชมกลิ่นรัฐมนตรีว่าการกระทรวงแรงงานที่ต้องการยกระดับศักยภาพและดูแลสิทธิแรงงานนอกระบบให้ได้รับการคุ้มครองเพื่อรองรับพ.ร.บ.ส่งเสริมการพัฒนาคุณภาพชีวิตและคุ้มครองแรงงานนอกระบบและในวันนี้ดิฉันได้ลงพื้นที่จังหวัดพังงาเพื่อเยี่ยมกลุ่มแม่บ้านเกษตรกรบ้านบ่อแสนซึ่งมีอาชีพทำการเกษตรและได้ประกอบอาชีพเสริมทำผ้ามัดย้อมโดยใช้สีธรรมชาติจากเปลือกลูกชกหรือเปลือกลูกเหนาทำสีนำไปทำผ้าพันคอผ้าคลุมไหล่กระเป๋าทำมือมีผลิตภัณฑ์ที่หลากหลายโดยได้รับงบประมาณโครงการแก้ไขปัญหาความเดือดร้อนด้านอาชีพจากสำนักงานแรงงานจังหวัดและได้รับการต่อยอดจากหน่วยงานต่างๆเช่นสำนักงานเกษตรและสหกรณ์จังหวัดสำนักงานพาณิชย์จังหวัดสำนักงานพัฒนาชุมชนจังหวัดวิทยาลัยชุมชนพังงามหาวิทยาลัยราชภัฏภูเก็ตเกษตรอำเภอกะปงและเกษตรจังหวัดพังงาเป็นต้นซึ่งถือได้ว่าเป็นแบบอย่างการพัฒนาทักษะอาชีพที่ประสบความสำเร็จใช้ศักยภาพในท้องถิ่นมาต่อยอดสร้างผลิตภัณฑ์สร้างรายได้ให้กับกลุ่มนับเป็นความสำเร็จของทุกภาคส่วนเป็นกำลังสำคัญต่อการสร้างรายได้ให้กับแรงงานเป็นการพัฒนาเศรษฐกิจของชุมชนเป็นเศรษฐกิจฐานรากของประเทศไทยการมีรายได้ที่พอเพียงทำให้สังคมของพี่น้องประชาชนมีความสุขเป็นการส่งเสริมให้มีการรวมกลุ่มคลายความเครียดสร้างสุขภาพจิตที่ดีสร้างคุณค่าให้กับตนเองและชุมชนอีกทั้งยังเป็นการส่งเสริมการท่องเที่ยวในพื้นที่ให้สามารถสร้างเศรษฐกิจและรายได้ให้กับชุมชนได้อีกด้วย
"กระทรวงแรงงานขอขอบคุณความร่วมมือจากทุกภาคส่วนรวมทั้งอาสาสมัครแรงงานที่เป็นตัวเชื่อมกับหน่วยงานต่างๆในพื้นที่อำเภอตำบลชุมชนซึ่งอาสาสมัครแรงงานเหล่านี้เป็นฟันเฟืองสำคัญในการนำภารกิจกระทรวงแรงงานไปสู่ประชาชนในพื้นที่เพื่อให้ประชาชนมีงานทำมีทักษะฝีมือมีอาชีพมีรายได้ได้รับคุ้มครองและมีหลักประกันทางสังคมที่ยั่งยืนอีกด้วย"นางบุปผากล่าวท้ายสุด
+++++++++++++++++++
กองเผยแพร่และประชาสัมพันธ์
19สิงหาคม2565
วันอังคารที่ 16 สิงหาคม 2565
ปลัด สธ.เผยจัดประชุมเอเปคยึดปลอดภัย “โควิด” จัดทีมแพทย์ดูแลสุขภาพ 24 ชั่วโมง
ปลัดกระทรวงสาธารณสุข เผยการจัดประชุมระดับสูงเอเปคว่าด้วยการสาธารณสุขและเศรษฐกิจ ครั้งที่ 12 ในช่วง APEC Health Week วันที่ 22-26 สิงหาคม 2565 มีความพร้อมสูง จัดงานบนมาตรการความปลอดภัยจากโรคโควิด 19 จัดทีมแพทย์ประจำสถานที่จัดประชุมตลอด 24 ชั่วโมง
ปลัดกระทรวงสาธารณสุข เผยการจัดประชุมระดับสูงเอเปคว่าด้วยการสาธารณสุขและเศรษฐกิจ ครั้งที่ 12 ในช่วงAPEC Health Week วันที่ 22-26 สิงหาคม 2565 มีความพร้อมสูง จัดงานบนมาตรการความปลอดภัยจากโรคโควิด 19 จัดทีมแพทย์ประจำสถานที่จัดประชุมตลอด 24 ชั่วโมง จัดระบบส่งต่อกรณีเกิดเหตุฉุกเฉินพร้อมรถMobile ดูแลกรณีโรคหลอดเลือดสมองและโรคหัวใจ ประสาน สตช.ดูแลความปลอดภัยและอำนวยความสะดวกด้านจราจร
นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า กระทรวงสาธารณสุขเป็นเจ้าภาพการจัดประชุมระดับสูงเอเปคว่าด้วยการสาธารณสุขและเศรษฐกิจ ครั้งที่ 12 ในช่วงAPEC Health Week ระหว่างวันที่ 22-26 สิงหาคม 2565 ที่โรงแรมมิลเลนเนียม ฮิลตัน กรุงเทพฯ ซึ่งภาพรวมการเตรียมความพร้อมในการจัดประชุมเป็นไปด้วยความเรียบร้อย โดยเฉพาะการจัดงานบนมาตรการความปลอดภัยจากโรคโควิด 19 ซึ่งกรมควบคุมโรคได้จัดเตรียมแผนด้านการป้องกันโรคโควิด 19 รวมถึงการสอบสวนควบคุมโรคกรณีพบผู้ติดเชื้อ ขณะที่สถานที่การจัดงานได้มีการประเมินตนเองและผ่านมาตรการ COVID Free Setting มีการจัดจุดล้างมืออย่างเพียงพอ จัดที่นั่งแบบเว้นระยะห่าง ผู้เข้าร่วมประชุมสวมหน้ากากตลอดงาน และได้รับวัคซีนโควิด 19 เพื่อสร้างความมั่นใจให้แก่ผู้เข้าร่วมประชุม ทั้งคนไทยและคนต่างชาติว่า การจัดงานมีความปลอดภัย
นพ.เกียรติภูมิกล่าวต่อว่า สำหรับการดูแลด้านสุขภาพของผู้เข้าร่วมประชุม ได้มอบหมายกรมการแพทย์เป็นหน่วยงานหลักในการดำเนินงาน โดยมีการจัดเตรียมทีมแพทย์และพยาบาลประจำสถานที่จัดประชุม จำนวน 2 ทีม ตลอด 24 ชั่วโมง พร้อมให้การดูแลปัญหาสุขภาพต่าง ๆ แก่ผู้เข้าร่วมประชุม มีการจัดรถMobile Stroke Unit โดยสถาบันประสาทวิทยา เพื่อดูแลกรณีโรคหลอดเลือดสมอง ซึ่งสามารถตรวจวินิจฉัยและดูแลรักษาช่วยเหลือเบื้องต้นบนรถได้ทันที สามารถเอกซเรย์คอมพิวเตอร์ ทำให้เห็นพยาธิสภาพในสมองและให้ยาละลายลิ่มเลือด เพื่อให้สามารถช่วยเหลือผู้ป่วยได้ทันภายใน 4 ชั่วโมงครึ่ง และจัดรถ Mobile CCU โดยสถาบันโรคทรวงอก ในการดูแลผู้ป่วยโรคหัวใจและหลอดเลือด รวมถึงจัดระบบส่งต่อผู้ป่วยฉุกเฉิน ทั้งทางบกและทางน้ำไปยังโรงพยาบาลที่จัดเตรียมไว้ตามแผน
นอกจากนี้ ยังได้ร่วมกับสำนักงานตำรวจแห่งชาติ (สตช.) ในการจัดเจ้าหน้าที่ตำรวจช่วยดูแลเรื่องของความปลอดภัยและการจราจรตลอดการประชุม ซึ่งจะมีการจัดงานทั้งที่โรงแรมมิลเลนเนียม ฮิลตัน เขตคลองสาน กรุงเทพฯ การศึกษาดูงานที่โรงพยาบาลจุฬาลงกรณ์ สภากาชาดไทย และการหารือทวิภาคีที่กระทรวงสาธารณสุขเพื่ออำนวยความสะดวกให้แก่ผู้เข้าร่วมประชุม และลดผลกระทบการใช้รถใช้ถนนของประชาชนทั่วไป
************************************ 16 สิงหาคม 2565
วันอาทิตย์ที่ 1 พฤษภาคม 2565
คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาส “วันแรงงานแห่งชาติ ประจำปีพุทธศักราช 2565”
คำกล่าว พลเอก ประยุทธ์ จันทร์โอชา  นายกรัฐมนตรี เนื่องในโอกาส “วันแรงงานแห่งชาติ ประจำปีพุทธศักราช 2565”
สวัสดีพี่น้องแรงงานที่รักทุกคน
เนื่องในโอกาสวันแรงงานแห่งชาติ วันที่ 1 พฤษภาคม 2565 ผมขอส่งความรัก ความปรารถนาดีมายังพี่น้องแรงงานไทยทุกคน และขอขอบคุณทุกคนที่เป็นกำลังสำคัญในการพัฒนาเศรษฐกิจและสังคมของประเทศไทยให้มีความเจริญก้าวหน้าอย่างเข้มแข็งตลอดมา
รัฐบาลเห็นถึงความสำคัญของการเสริมสร้างศักยภาพแรงงานไทยในทุกมิติ ให้มีความพร้อมต่อการทำงานในศตวรรษที่ 21 จากความผันแปรทางเศรษฐกิจ สังคม สาธารณสุข และสิ่งแวดล้อม ที่ส่งผลให้เทคโนโลยีดิจิทัลและนวัตกรรมเข้ามามีบทบาทต่อการทำงานและการขับเคลื่อนภาคการผลิตและการบริการ รัฐบาลจึงได้สนับสนุนการยกระดับทักษะและความสามารถด้านเทคโนโลยีให้แก่พี่น้องแรงงานไทย ซึ่งสอดคล้องต่อความต้องการของตลาดแรงงานระดับสากล อีกทั้งยังมุ่งมั่นส่งเสริมและพัฒนาคุณภาพแรงงานไทยสู่การเป็นแรงงานฝีมือระดับสูง เพื่อสร้างโอกาสให้พี่น้องแรงงานสามารถเข้าถึงการจ้างงานและการมีงานทำอย่างเท่าเทียม
และจากสถานการณ์การแพร่ระบาดของโรคโควิด-19 ที่ยังไม่คลี่คลายรัฐบาลมีความห่วงใยในความปลอดภัยด้านสุขภาพอนามัยของพี่น้องแรงงานและประชาชนทุกคนเป็นอย่างยิ่ง จึงได้ดำเนินมาตรการต่าง ๆ เพื่อควบคุม สกัดกั้น และป้องกันการแพร่ระบาดของโรคตลอดมา อีกทั้งยังได้ขับเคลื่อนมาตรการช่วยเหลือและเยียวยาให้แก่ผู้ใช้แรงงานที่ได้รับผลกระทบจากการแพร่ระบาด ทั้งแรงงานในระบบ แรงงานนอกระบบ และแรงงานกลุ่มเปราะบาง เพื่อบรรเทาความเดือดร้อนของพี่น้องแรงงาน ผ่านมาตรการและโครงการต่าง ๆ
นอกจากนี้ รัฐบาลได้ตระหนักถึงการยกระดับคุณภาพชีวิตของพี่น้องแรงงานให้มีสิทธิ สวัสดิการ และความเสมอภาคในการทำงาน จึงได้ให้ความสำคัญกับการบังคับใช้กฎหมายอย่างเคร่งครัดและให้ความช่วยเหลือแรงงานกรณีถูกเลิกจ้างและการบริหารจัดการแรงงานข้ามชาติ ให้ทำงานอย่างถูกต้องตามกฎหมาย รวมถึงการช่วยเหลือผู้ประกอบ โดยเฉพาะธุรกิจ SMEs ที่ได้รับผลกระทบจากการแพร่ระบาดของโรคโควิด-19 ควบคู่กับการกระตุ้นเศรษฐกิจ สร้างโอกาสทางการค้า และการลงทุน ทั้งนี้ เพื่อให้ภาคธุรกิจสามารถฟื้นคืนกิจการผู้ใช้แรงงานได้กลับเข้าสู่ระบบการจ้างงานตามปกติ และสามารถก้าวผ่านวิกฤตโควิด-19 ไปได้ด้วยกันโดยไม่ทิ้งใครไว้ข้างหลัง
อย่างไรก็ดี ผมขอให้พี่น้องแรงงานทุกคน ดูแลรักษาสุขภาพ และป้องกันตนเองให้ห่างไกลจากโรคระบาด เพื่อให้พี่น้องแรงงานสามารถทำงานและดำเนินชีวิตได้อย่างมีความสุข ในโอกาส “วันแรงงานแห่งชาติ” ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากล อีกทั้งพระบารมีของพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ได้โปรดดลบันดาลประทานพรให้พี่น้องแรงงาน พร้อมทั้งครอบครัว จงประสบแต่ความสุข ความเจริญ มีกำลังกาย กำลังใจที่เข้มแข็ง และสัมฤทธิผลในสิ่งอันพึงปรารถนาทุกประการ เพื่อร่วมกันเป็นพลังสำคัญในการขับเคลื่อนประเทศไทยให้มีความเจริญก้าวหน้าอย่างมั่นคงสืบไป
ขอบคุณครับ
วันอังคารที่ 28 มิถุนายน 2565
รองปลัดฯ ภานุวัฒน์​ นำคณะฯ​ เข้าเยี่ยมชมศูนย์ความเป็นเลิศ (Center of Excellence: CoE) จังหวัดปราจีนบุรี​
รองปลัดฯ ภานุวัฒน์​ นำคณะฯ​ เข้าเยี่ยมชมศูนย์ความเป็นเลิศ (Center of Excellence: CoE) จังหวัดปราจีนบุรี​
วันนี้ (28 มิถุนายน 2565) นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วยคณะผู้บริหาร สถาบันเครือข่ายและหน่วยงานภายใต้สังกัดของกระทรวงอุตสาหกรรม เข้าเยี่ยมชม ศูนย์ความเป็นเลิศ (Center of Excellence: CoE) บริษัทเวสเทิร์น ดิจิตอล สตอเรจ เทคโนโลยีส์ (ประเทศไทย) จำกัด​ จังหวัดปราจีนบุรี ซึ่งได้รับรางวัล Global Lighthous Network จาก World Economic Forum (WEF) โดยกิจกรรมดังกล่าวเป็นส่วนหนึ่งของกิจกรรมภายใต้บันทึกความเข้าใจว่าด้วยความร่วมมือในการยกระดับขีดความสามารถในการแข่งขันภาคอุตสาหกรรม และการพัฒนาอุตสาหกรรมไทยเข้าสู่อุตสาหกรรม 4.0 ระหว่าง กระทรวงอุตสาหกรรม และ บริษัท เวสเทิร์น ดิจิตอล สตอเรจ เทคโนโลยีส์ (ประเทศไทย) จำกัด ในการเพิ่มศักยภาพและพัฒนาบุคลากรตลอดจนการสร้างช่องทางและเครือข่ายผู้เชี่ยวชาญด้านอุตสาหกรรม 4.0 อาทิ การเพิ่มศักยภาพกระบวนการผลิต โดยใช้หุ่นยนต์และระบบอัตโนมัติ (Automation Technology & Process), การวิเคราะห์ผ่านระบบอัตโนมัติ (Analytics), ระบบการหมุนเวียนอย่างยั่งยืน(Sustainability), การเพิ่มทักษะและสมรรถนะของบุคลากร(Upskill Reskill Program ) เป็นต้น